Tidligt i det 18. århundrede levede piraten Edward Teach.
Han var kendt som Sortskæg.
Fra Sydamerikas nordkyst til Amerikas sydkyst hærgede han løs.
Hans vildskab skabte rædsel overalt.
Sortskæg blev dræbt i et søslag ud for den amerikanske kyst.
Det skabte stor glæde, at den frygtelige pirat endelig var borte ...
... eller var han?
KAPTAJN SORTSKÆG GÅR IGEN
- Benzin, mr? - Ja, fuld tank.
Fyld selv på. Jeg er ved at lukke.
- Kender du vejen til Sortskæg Kro? - Der skal jeg selv til. Giver du et lift?
- Det er en aftale. - Tak. Skal du bo på kroen?
Det er mest gamle damer, der bor der. Sælgerne plejer at bo på Jolly Roger.
- Der er bedre mulighed for lidt sjov. - Jeg er ikke sælger.
Jeg er den nye atletiktræner for Godolphin College.
Godt at møde dig. Jeg hedder Gudger Larkin og er holdkaptajn.
Det er en lille verden, hva'? Lad os se, kaptajn ...
- Du er vist sprinter. - Nej, sir.
Jeg er lige så langsom som sirup i januar.
Vil du være flink at give mig en hånd, træner?
- Hvad er så din disciplin, Larkin? - Jeg er kuglestøder.
Vægtkasteren plejer at være den stærkeste på holdet.
- Der ligger kroen. - Byggede den gamle pirat den?
- Ja. Han døde i et slag i bugten. - Jeg må lære lokalhistorien at kende.
De gamle krodamer nedstammer fra ham, og de er stolte af det.
"Sørøver-basar i aften. Hjælp med at redde Sortskæg Kro."
En fyr vil rive kroen ned, men krodamerne stritter godt imod.
Er den ikke revet ned allerede?
Kroen er bygget af gammelt skibstømmer.
Du kan parkere derovre.
Hvad skulle det gøre godt for?
Hallo, kammerat ...
Silky Seymour styrer hasarden heromkring. Tag dig i agt for ham.
- Hvad laver han til basaren? - Han har opkøbt damernes huslån.
Betaler de ikke beløbet, ryger de ud.
- Seymour får, hvad han vil have. - Så godt som.
Miss Jeffrey, har du set fru Stowecroft? Manden har reserveret.
Hun sidder i et telt og spår.
Dean Wheaton ... Hils på vores nye atletiktræner.
Steve Walker. Jeg er lige ankommet. Jeg skal melde hos Dem i morgen.
Velkommen til Godolphin. Jeg vil ikke virke negativ, men ærlig.
Jeg ville ikke have en ny træner, da den tidligere forlod os.
I flere år har atletikholdet ikke gjort meget for at kaste glans over skolen.
Jeg ville ikke fortsætte. Men vi har deltaget i Broxtons stafetløb i 63 år -
- så de gamle elever insisterede på én sidste chance.
Jeg kan forhåbentlig hjælpe Dem med at få troen på drengene tilbage.
Jeg har aldrig haft nogen.
Før dekanens varme modtagelse stiger mig til hovedet, tror jeg -
- at jeg vil finde mit værelse. Jeg har kørt fra klokken fem i morges.
- Vi ses i morgen. - Gudger ...
Hvad skete der med den anden træner?
Jeg ved det ikke. Han begyndte at opføre sig underligt.
Han snakkede med sig selv og var deprimeret.
En dag forsvandt han bare. Han var bare væk.
- Godnat, Gudger. - Godnat, træner.
Mr Walker.
Det er mr Purvis, vores footballtræner, som du nok har hørt om.
Det har jeg. Hvem har ikke det?
Vi er heldige at have mr Purvis. Han skaber vindende footballhold -
- hvilket giver os store legater fra stolte, gamle elever.
Mr Walker er den nye træner for, hvad vi kalder atletikholdet.
Atletikholdet ...
Walker, du holder ikke i tre uger. Stol på mig.
- Det vil jeg nu selv finde ud af. - Et godt råd, min ven.
På Godolphin er det football, der er sagen.
Så få nu ikke nogen ideer.
- Det kunne jeg ikke drømme om. - Mr Walker skal nok falde til.
Atletikholdet ...
Miss Stowecroft ...
- Sid ned, Ishmael. - Mit navn er Steve Walker.
Jeg skulle have et værelse her bestilt gennem skolen.
- Indkvartering ... - Vi indkvarterer de levende.
Men hvem skal indkvartere de døde?
Ræk mig din hånd, Ishmael.
Nej, jeg vil ikke spås.
Bare et værelse, miss Stowecroft.
Der er en åbenbaring her. Mørke dyder og vold.
Ting, der er blevet vækket, når det helst skulle rådne.
- Hvis De ville sige, hvor nøglerne ... - Der er mere i åbenbaringen.
- Vi ser også gode ting. - Det var da godt.
Glæde. Glæde og tilfredshed for folk i Godolphin.
Udfriet fra gammelt ondskab. Og taknemmelighed til dig, Ishmael.
Du har ofret dit eget liv for dem.
Nu dimrer lyset.
Det var alt.
- Med hensyn til værelset ... - Det var alt.
Du kan efterlade et honorar til ånderne i skålen på vej ud.
Tak. Kom igen.
KYS 1 DOLLAR
Hej.
- Hov! Hvad er meningen? - Kys til en dollar, ikke?
Jeg arbejder ikke her. Jeg er komitémedlem.
- Jeg arbejder her. - Det gør du søreme også.
Det var et ordentligt dollarkys. Det var alle pengene værd.
Hold lige det her.
Hvad siger du til et kys til fem dollars?
Fem dollars ...
Må jeg få mit skilt? Tak.
Desværre ... Kun ét per kunde.
- Kunne jeg få mit værelse nu? - Kom. Auktionen begynder nu.
Kære borgere af Godolphin og omegn.
I kender til formålet med basaren. Vores venner, sørøvernes døtre -
- overtog denne gamle ruin og gjorde den til et kulturelt vartegn.
De serverede te, lavede middage og gjorde dele af det til et pensionat.
Alt for at holde det kørende. Men det er ikke nok.
Og medmindre der bliver indsamlet nok penge i aften, vil stedet her -
- blive overtaget af fremmede.
Når miss Stowecroft bortauktionerer de skattede souvenirs -
- antikviteterne og familieklenodierne, som damerne har doneret til sagen -
- så beder jeg jer finde det i jeres hjerter at byde muntert, dristigt -
- og meget generøst. Mange tak. Miss Stowecroft ...
Tak, lektor Baker.
Lod nummer et.
En fin antik pistol, som har tilhørt Emily Jeffreys familie -
- tidligere formand for sørøvernes døtre, i mange år.
- Nu ... - En dollar.
Kan vi ikke gøre det bedre? Hvem giver mig 20 dollars?
Hører jeg 20 dollars?
Herren bagi vinkede.
Herren bagi siger 20 dollars. Hvem giver mig 30 dollars?
- 30 dollars. - 35 dollars.
- 40. - 50 dollars.
- 60 dollars. - 70.
- Hører jeg 80 dollars? - 80 dollars!
- 100 dollars! - 100 dollars er budt.
Hører jeg 110? Lektor Baker, hvad siger din flinke mand bagi?
Det tror jeg ikke. Han er bakket ud.
100 dollars, første. 100 dollars, anden.
Solgt!
Ryk ind.
- 100 dollars. - Tak.
Du er blevet narret. Den er falsk.
Lyt til mig. Byd ikke på noget andet.
- Er varmebækkenet også uægte? - Det er turist-møg.
Og mr Seymour kan ikke lide at se, at du sløser med pengene.
Dette varmebækken menes at have været Aldetha Teachs ejendom.
Den tiende hustru til vores kære kaptajn Sortskæg.
Byd endelig, men jeg tror ikke, at mr Seymour vil bryde sig om det.
Mrs Starkey, byder du først?
Nej tak. Det tror jeg ikke.
- Hvad med dig, mr Finch? - Nej, ellers tak.
- Mr Harrison. Du byder gerne først. - Pistolen her er nok for mig.
Vil ingen byde på dette pragteksemplar?
- Fem dollars. - Tak.
- 10 dollars. - Vores footballtræner byder 10.
15.
- 20 dollars. - 25.
- 30 dollars. - 35.
50 dollars.
- 55. 65. 75 ... - 60. 70.
- 100 dollars! - Vi ved, Purvis ikke kan lide at tabe.
Han byder hele 100 dollars.
Det er bare en mening. Men jeg ville ikke byde mere, hvis jeg var dig.
- Hvorfor det? - Jeg vil bare ikke have, du byder.
- 100 dollars, anden ... - 200 dollars!
200 dollars, første, anden ... Solgt!
Til den flinke mand bagi. Nu er der virkelig gang i sagerne.
- Undskyld mig. - Lod nummer tre ...
Her er en fascinerende sag fra kolonitiden.
Uret i herrens mave går perfekt ...
- Du er ny i byen, ikke? - Jo.
- Er du på gennemrejse? - Nej.
- Bliver du i et stykke tid? - Måske.
- Tak ... - Vi ses igen. Godnat.
- Hej. - Hej.
- Hvordan gik det? - Fint. Meget bedre end forventet.
- Godt, så er der ikke flere problemer. - Seymour skal stadig have 38.000.
- Hvorfor vil han så gerne overtage? - Det skal jeg vise dig på kortet.
Det her er øen, vi er på.
På Sortskægs tid strømmede floden denne vej, og kroen var på fastlandet.
For 80 år siden havde vi en storm, så floden ændrede kurs -
- og isolerede kroen fra fastlandet.
Derfor kan man ikke afgøre, hvilken retskreds øen hører ind under.
- Der kommer mr Seymour ind. - Han kan bygge et moderne kasino.
Og loven kommer ikke efter ham.
Jeg vil gerne takke dig for din hjælp. Uden dig havde vi ikke haft auktion.
Jeg bød, fordi det fik dig til at smile. Jeg kan lide det smil.
Jo Anne, er du ikke ...? Jeg venter på at kunne køre dig hjem.
Undskyld mig. Godnat.
Godnat.
Du får hans værelse. Det har han nok ikke noget imod.
- Han? - Kaptajn Sortskæg.
Her er udsigt over floden og den øvre bugt.
Kaptajnen plejede at stå her i timevis med sin kikkert -
- og så på skibene, der kom og gik. Han udså dét skib, han kunne lide ...
... og gik hen til dette bord.
Med sine mænd planlagde han så at bemægtige sig det.
Tak, miss Stowecroft. De må være klar til at komme i seng.
Nogle gange, når han er i dårligt humør eller føler sig ensom -
- hører vi ham buldre rundt. Han knuser glas og flasker.
Han prøver ihærdigt på at kommunikere med os.
Vi burde vel være vrede på ham over al den støj -
- men det er jo ikke hans fejl, den stakkel.
- Hvis fejl er det så? - Aldethas, selvfølgelig.
- Hvem? - Nummer ti.
Kaptajnens sidste hustru, på nær én.
Hende, som ejede dit varmebækken.
Aldetha var heks.
Hun tilgav aldrig kaptajnen for at melde hende til myndighederne.
Da Aldetha blev brændt på bålet, kastede hun en forbandelse på ham.
Mens flammerne tog til, skreg hun sine sidste ord:
"Edward Teach, også kendt som kaptajn Sortskæg."
"Når du skal dø, må din krop og sjæl blive låst" -
- "imellem denne verden og den næste, for evigt alene."
"Må forbandelsen holde ved. Må du for evigt befinde dig i limbo."
"Indtil den dag, hvor du, den ondeste af alle skurke" ...
... "udviser bare en gnist af menneskelig godhed."
Godnat, mr Walker, sov godt.
Morgenmad bliver serveret i spisestuen klokken halv otte.
Kom venligst til tiden.
Åh, nej.
200 dollars.
Aldetha Teach. Den tilhørte altså hende.
"Bogen om fortryllelser og besværgelser." Jaså ...
"Hvordan man forvandler en fjende til en plettet tudse."
"Hvordan man forvandler kviksølv til guld."
Gad vidst, om man trylle et godt atletikhold ud af et griseøre?
"Hvordan man kan få folk fanget i limbo at se."
Det må jeg nok sige. Limbo.
Kree ... Kruh ...
Vergo, Gebba, Kalto, Kree ...
Forbandelser. Pirater. Pjat.
Sortskæg var en fupmager. Han var nok en lille piphans -
- som fik sig et rygte ved at skræmme gamle damer og børn.
En lille piphans, hva'?
En nedsættende kommentar som den kunne få blodet til at gå til hovedet.
- Ikke sandt? - Jeg er altså meget træt.
Jeg har intet fået at spise. Stowecroft fyldte mig med sørøverhistorier.
Hvor er jeg dog træt.
Jeg tror ikke, du er virkelig. Heller ikke sværdet. Jeg går lige ind i det.
Prøv ad, kammerat.
Av!
- Det er ægte. - Hvem kaldte på mig?
- Hvabehar? - Hvem hidkaldte mig?
Aldethas skrift.
Nej! Aldetha ...
Det er Aldetha. "Pas på," råbte min besætning. "Hold dig væk."
"Den tøs er en sand heks." Og jeg ænsede intet.
At gøre det mod din ægtemand!
Historien siger, at Sortskæg fik hende brændt på bålet.
Brændt på bålet? Jeg har aldrig sat ild til hende. Aldrig.
Jeg har måske nok givet en kone eller to en ordentlig overhaling -
- eller ladet en gå planken ud ...
... men jeg har aldrig gjort noget i trods. Sådan er jeg ikke.
Måske i spøg for at holde humøret oppe hos besætningen.
Nu er det til sagen. Hvor har du gemt den?
Hvilken?
Din rom.
- Jeg drikker ikke. - Drikker du ikke?
Storerummet. Der må jeg søge ly.
Frøken Stowecroft, Deres ydmyg tjener. Tjener ...
En flaske rom, ingen glas er tilbage At drikke af flasken med Dem, sir
Du aner ikke, hvad du går glip af, sønnike.
Hun så dig ikke. Hun hørte dig ikke engang.
Hvorfor skulle hun også det? Jeg er en slags spøgelse.
I limbo. Fanget mellem denne verden og den næste.
Takket være den fortryllelse, som gør, at kun du kan se mig.
- Er jeg den eneste, der kan se dig? - Deromkring, sønnike.
Derfor vil jeg sejle ved siden af dig.
Så hvorend De begiver Dem hen, vil jeg følge trop. Lad os drikke på det.
- Vil du ikke have en lille én? - Nu hører du her.
Jeg vil ikke have noget med dig at gøre. Jeg ...
Jeg går i seng, og du kan tage tilbage, hvor du kom fra.
Var den tunge! Sortskæg finder sig ikke i den slags insinuendoer.
Jeg er heller ikke vild med dig. Jeg havde valgt en gæv kammerat -
- med lidt blod på skjorteærmet og en forkærlighed for rom, sang -
- og for den lejlighedsvise pige. Og hvad har jeg fået?
Jeg har fået en lille bønnespire, som skælver og piver.
- Hvad mener du ...? - Og som ikke engang tager en dram!
Vi hænger på hinanden, du og jeg. Det kan blive en lang tur -
- så tag og få det bedste ud af det. Og nu vil jeg sige pænt godnat.
Et øjeblik. Kom ud af min seng!
- Din seng? - Min seng!
Min seng! Jeg erobrede den fra en portugiser ved Cartagenas plyndring.
Jeg spiddede ham på hovedgærdet ... Skynd ikke på mig.
Der har du din portugiser ... Hvad der er tilbage af ham.
Hvis du tror, jeg sover på gulvet, så tager du fejl.
Så pyt. Velkommen om bord og kast anker.
Ingen skal komme og sige, at gamle Teach ikke er gæstfri.
Jeg ønsker bare at falde i søvn, for jeg ved ...
For jeg ved, at når jeg vågner i morgen, så er intet af det her sket.
Op med sørøverflaget! Vinden tager til, mr Bellamy.
El portugiser, det er Deres datter, jeg er efter, ikke Deres seng.
Don Mendoza, så mødes vi igen.
Saml Deres våben op, sir.
Hils kongen af Spanien fra mig.
Bellamy ...
Nu er det nok. Nu er det simpelthen nok!
Fantasifoster eller ej. Han kan beholde sit rum og sin seng!
Jeg tager på motel Jolly Roger i stedet for, hvor sælgerne overnatter.
Der er ikke noget som frisk luft til at få en på højkant igen.
Jeg var lige ved at tro, at der var en pirat.
Åh, nej!
Du er tilbage, ikke?
Det vil jeg nok mene.
Jeg er bange for, vi ikke kan slippe af med gode, gamle Sortskæg.
Det er da alle tiders. Det er alle tiders.
Et almindeligt spøgelse er ikke nok, jeg skal have en dranker.
- En stor, grim spritter. - Så er det godt.
Der er ingen grund til at svine din nye skibskammerat til.
Hør engang, kammerat.
Jeg har været meget ensom. Jeg er bare en gammel skibbruden søulk.
Alle mine skibskammerater er væk. Ingen lytter til mig længere.
Du er ligeglad med mig. Det er soleklart.
Ti nu stille.
- Du har vel ikke et lommetørklæde? - Nej, det har jeg ikke.
Hold hænderne for dig selv.
Nej!
- Hvilket fartøj befinder vi os i? - Hvabehar?
- Fartøjet her ... - Det er en automobil.
- En automobil! - Javel, en automotoni.
- Sid ned. - Den drives frem af et dyr, ikke?
Sid nu ned.
- Hvad er det, du laver? - Jeg plejer at stå for styret.
- Du får os slået ihjel! - Få grabberne væk fra ratknagerne!
- Jeg tager rattet. - Jeg er ikke færdig endnu.
- Det er min tur. - Få grabberne væk fra rattet!
Jeg skal nok vise hende, hvem der bestemmer.
Vi er i brådsø!
- Gør klar til at sejle! - Træd ikke på min fod!
Pas på!
Hold inde, bolværksmatros! Hvad laver du lige i sejlløbet?
Slip! Nej!
Du kan styre senere ...
Se nu, hvad du har gjort!
Kom ud af malstrømmen.
Mand over bord.
Deres kørekort, tak.
- Hvem er papegøjen? - Bland dig udenom.
Vi har nok været ude at få en lille én.
- Jeg drikker tilfældigvis ikke. - Hvad er så det på sædet?
- Det ligner en flaske rom. - Må jeg bede om den, tak?
De har ret, mr Walker. Det er en flaske rom.
- Lad svaberen finde sin egen rom. - Giv mig flasken og hold så op!
- Jeg tager den flaske. - Slip så den flaske, dit fjols!
Der er ikke brug for skældsord. Jeg passer bare mit arbejde.
Ødelæggelse af bevismaterialet vil ikke hjælpe Dem.
Det er dog den største forbrydelse. At spilde god sprut.
- Det gør mig tordnende vred! - Nej, lad være.
Der er ingen grund til at blive oprørt. De har haft Deres sjov.
- Nu må De bøde for det. - Jeg gør ham ikke noget.
Den herre skal have en lektion i god opførsel.
Det er tydeligt, at De er ved at gå i opløsning.
De er helt fra smovsen og taler med Dem selv.
- Hold nu op, Sortskæg. - Kom så ud af bilen!
Pas på, den er sikkert ... Pas nu på!
Fem kugler i én ladning. Fem!
Jeg kunne have brugt sådan en lille skat mange gange.
Af banen, din landkrabbe!
Nøglen!
Drej nøglen om!
Tror du, at du kan slippe væk fra mig?
Det var sjovere end at sidde på en pukkelhval i en orkan.
Hvad med et skvæt? Det vil gøre dig i bedre humør.
- Du er her stadig, hva'? - Aldethas testamente ...
Læser du om, hvordan du kan slippe af med stakkels Sortskæg?
- Hvordan kunne du gætte det? - Jeg har holdt øje med dig.
Du har hang til at få dig selv i uføre.
Får jeg mig selv i uføre?
Den var god. Hvem er skyld i, jeg er her?
Tror du, jeg kan lide dit liv? Der findes ikke ærlig sjov længere.
Din moderne livsstil har gjort alting småt.
Kalder du det her en himmelseng?
Jeg er på vej.
Så er jeg nede.
Det får du ikke noget ud af. Hvis det er Aldethas forbandelse, er den god.
Så holder den vand.
Miss Stowecroft fortalte om forbandelsen.
Du skulle befinde dig i limbo for evigt. Et eller andet ...
"Indtil du udviser en gnist af menneskelig godhed."
Aldetha var kløgtig. Hun kunne læse mig som en åben bog.
Noget godt må du da have gjort.
- Har du nogensinde klappet en hund? - Klappet? Nej, det har jeg ikke.
Har du hjulpet en gammel dame over gaden?
- Hvor er du fjollet. - Et eller andet?
Nej.
Vi er på den, du og jeg.
Vi er færdige. Vi kan lige så godt se det i øjnene.
De gamle damer. Sørøvernes døtre. Dit eget kød og blod.
- Giv dem din skat. - Min skat?
Den, folk har talt så længe om. Den er gemt heromkring, ikke?
Det skal du ikke blande dig i. Hvorfor skulle jeg give dem min skat?
Fordi du kan gøre noget godt. Du kan hjælpe dem.
Ved at hjælpe dem kan du hjælpe dig selv. Du bryder måske forbandelsen.
- Tror du, det vil gøre det? - Ja.
Hjælper du de gamle damer, vil steder blive opkaldt efter dig.
Kan du ikke se det for dig? Teach Park ...
Teach Motorvej ...
Edward Teach Mindesmærke ... Dagbørnehave ...
- Børnehave? - For børn.
Opkaldt efter en gammel pirat? For kun nogen dubloner og lidt smykker?
Nemlig.
På trods af, at jeg har blod fra mange galante mænd på mine hænder?
Glem nu blodet! Det prøver jeg på ...
Kom nu bare frem med skatten. Det er det eneste, der er at gøre.
- Det lyder ikke rigtigt for mig. - Selvfølgelig gør det ikke det.
Et kryb som dig kender ikke forskellen på rigtigt og forkert.
Det er derfor, forbandelsen har varet ved så længe.
Kom nu ... Hvor er skatten?
- Jeg må vel stole på dig. - Ja. Hvor er den?
Skatten? Vil du vide, hvor skatten er?
Hvor er den henne?
Hvor er skatten?
Der er ikke nogen skat.
- Hvad? - Nej! Ikke en øre, ikke en dublon.
Ikke engang en beskadiget peseta.
Det er da det mest skandaløse ...
Er du klar over, at folk har ledt efter skatten i over 200 år?
Fattige, ulykkelige sjæle, som har gravet i jorden.
Så slem er jeg heller ikke.
Gravet i jorden ... Fattigfolk ...
Lad nu være med at græde igen.
Du må da have gemt nogle få mønter. Et eller andet ...
- Nej. - Jeg havde en skat.
Jeg havde en stor skat. Den var dejlig.
Jeg brugte hele skatten på én uge.
Blandt sextemplerne og spillebulerne i Port Royal.
- Det var en skøn uge. - Du ved godt, hvad du er.
Du er én stor taber.
Du er ikke engang et respektabelt spøgelse. Du er en fupmager.
En fupmager!
Jeg er stødt på grund.
- Fyren var fuld. Han skal fyres. - Politiet havde ingen beviser.
Her står: "Selv om stationen stank af rom, var der ingen spor af alkohol."
Han har sikkert spist piller for at neutralisere sprutten.
- Det kan lade sig gøre nu til dags. - Her er slutningen.
Der står, at mr Walker talte højt til en eller anden hele natten lang.
- Det er der da ikke noget galt i. - Han var alene i cellen.
Så han er enten fuld eller tosset. Hvem har brug for ham?
Lektor, jeg tog af sted før auktionen. Bemærkede du noget usædvanligt?
- Ja, jeg gjorde. - Der kan du bare se.
Da Seymours bøller skræmte alle andre -
- var han den eneste, der opførte sig som en mand.
- Det er ikke fair, Jo Anne. - Stafetløbet finder sted næste måned.
- Vores hold har brug for mr Walker. - Den fyr er ikke noget værd.
Et øjeblik, mr Purvis.
Vi har stillet med et hold i Broxton i de sidste 63 år.
- Vi fortsætter med mr Walker. - Det vil du ikke fortryde.
Lektor ...
Jeg ved, du er børnepsykolog, men hold venligst øje med mr Walker.
- Det skal jeg nok. - Tak.
Synes du ikke, det er mærkeligt, at alle atletiktrænerne bryder sammen?
Jeg kan forstå de andre, men ham her har ikke engang set holdet endnu.
- Hvorfor har han fingrene i ørerne? - Det er på grund af startskuddet.
- Er han ...? - Ja, Fellspahr er bange for pistoler.
Jeg tror, vi skal bruge mere tid på at få drengene i form.
- Tror du, at stafetløbet kan udsættes? - Nej.
- Tak for i dag. I bad med jer. - Så er det af sted med os. Sådan!
- Hvordan står det så til i dag, hva'? - Som om jeg ikke har nok besvær.
- Jeg håbede på, du var forsvundet. - Jeg har været inde i Godolphin by.
Strejfet om på gaderne og kysten af min ungdom.
- Opløst mig selv i nostalgi. - Ja, det kan jeg lugte.
Skæbnen førte mig til et spillekasino -
- ved navn "Silkys sted".
Og jeg overhørte, hvad to indfødte sagde om spilleriet.
- Gå nu væk! - Min store lidenskab er væddemål.
Så da jeg hørte, at jeg kunne få 50 til 1 på dine unge kaniner ...
- Hvad? - Jeg kan hjælpe dig med at vinde.
- Glem det! - Hvorfor det? Jeg er en god lærer.
Der var en grund til, at jeg var den bedste pirat i det Caraibiske Hav.
Og syd derfor ... Nu vil du utålmodigt spørge dig selv hvorfor.
Det skal jeg sige dig ... Jeg trænede mine mænd til at vinde!
At vinde! Altid at vinde!
På både rimelig og urimelig vis! Med blide ord og hårdt arbejde!
Med forræderi, snuhed og mislighed, men altid at vinde.
- Er du så fræk at ville træne mit hold? - Jeg gør det ikke for mig selv, nej.
Jeg gør det for de søde, gamle damer. Det gør jeg skam.
De lavendelduftende damer, kalder jeg dem.
Som stavrer op ad de vakkelvorne trapper med lanternerne højt hævet -
- og de spørger hinanden: "Ellen, hvor er vort skib?"
"Skibet med Sortskæg som kaptajn, og som måske aldrig når i havn nu."
Glem tiraden. Jeg har lige så ondt af de gamle damer som du.
Men det giver dig ikke lov til at sætte dine blodige kløer i mine drenge.
Hvis vi vinder noget, så gør vi det uden at snyde.
- Uden at snyde? Du aner ingenting. - Gå nu væk! Flyt på en øde ø!
- Væk med dig! - Du ved ikke, hvad livet er for noget.
Kan du se? Nu er han i gang igen.
Jeg ved ikke, hvad hans problem er, men noget er der galt.
- Så du har ikke nogen konklusion. - Det kan være stress over løbet.
Det kan være pres udefra. Jeg er ikke kommet tæt nok på ham.
- Det er en skam. - Men vi har middag sammen i aften.
- Spurgte han, om I skulle gå ud? - Ikke just.
- Jeg spurgte ham. - Er det nu klogt?
Som komitéformand kan jeg byde nye lærere og elever velkommen.
- Vi har ikke sådan en komité. - Det har vi nu.
Naturligvis ...
Goddag, lektor. Godt at se dig. Mr Walker, så mødes vi igen.
- Det lader det til. - Lad mig invitere jer på hummer.
- Bagefter kan vi prøven lykken bagi. - Tak, men det tvivler jeg på.
Som I vil. Det skader jo ikke at spørge.
Leon, det her er mine venner. Sørg for, de får et godt bord.
Ja, sir. Denne vej, tak.
Nyd middagen.
- Hvad laver han her? - Mr Seymour ejer stedet.
Det er den bedste restaurant i byen.
Hvordan kører det?
Jeg er meget glad for, at du vil spise middag med mig.
Komiteen er klar til at rådgive og hjælpe de nyankomne.
Det er rart. Jeg har faktisk behov for at tale med nogen.
Jeg har haft et problem i nogle uger nu.
Jeg er bange for, folk tror, jeg er tosset.
- Fortsæt endelig. - Tak.
Det begyndte til auktionen.
Jeg satte mig ned på sengen for at tage mine sko af. Jeg var træt.
Jeg satte mig lige på varmebæknet. Jeg brækkede håndtaget af.
- Det skal du ikke være ked af. - Det er ikke det.
Jeg har adressen på en lille butik, hvor du kan få det repareret.
Wow!
Hvad er der?
Er du ikke bange for at gå rundt med så mange penge?
Jeg ville ikke lade dem ligge hjemme. De skal i banken i morgen.
- Pengene tilhører sørøvernes døtre. - Nå, ja.
De små, gamle damer og deres huslån. Jeg håber, de klarer det.
Her er kun 900 dollars. Hvis ikke 37.000 eller et mirakel dukker op -
- inden i morgen midnat, så mister de deres hjem.
Det gør mig ondt at høre. Kan du ikke låne pengene i banken?
Ikke i øjeblikket. Men vi talte faktisk om dit problem.
Ja, mit problem.
Mr Walker ...
- Leder vi efter nogen? - Ja, mit problem.
Jeg ved, hvad du vil tænke. Du vil ikke tro, det er sandt.
- Hør mig venligst tale ud. - Selvfølgelig.
Da jeg satte mig på varmebæknet, dukkede han op for første gang.
- Han? - Ja, derfor røg jeg i fængsel.
- Og jeg er ikke sluppet af med ham. - Er han her nu?
Jeg kan ikke se ham nu.
- Men jeg kan lugte ham. - Lugte ham?
Han har en ånde, der vil lamme en hest.
Han er en fuld, gammel slyngel, som har udset mig som sin bedste ven.
Har han et navn? Hvem siger han, at han er?
Sortskægs spøgelse.
- Sortskægs spøgelse? - Ja.
- Hvordan ved du, at det er ham? - Han har skæg, huggert og alting.
- Det må være ham, jeg så dig med. - Jeg har ikke turdet sige det.
Folk vil jo tro, jeg er tosset.
Det tror jeg nu ikke. Men du har i hvert fald et problem.
- Jeg har et problem. - Ja ...
- Er De klar til at bestille, sir? - Ja.
- Madame ... - Tak.
- Vores fiskemenuer er gode. - Det lyder godt. Hvad med dig?
- De er udmærkede her. Det er fint. - Fint. To fiskemenuer.
Udmærket, sir. Vil I have vores særlige dressing på salaten?
- Fortsæt endelig. - Er du sikker på, du ønsker det?
- Jeg vil ikke være til besvær. - Jeg vil gerne høre om det.
Du fortalte mig, hvordan du mødte Sortskæg.
- Hvor kom jeg fra? - Du satte dig på dit varmebækken.
Håndtaget røg af.
Det viste sig at være hult.
Først tænkte jeg ikke over det, men så bemærkede jeg, der lå noget i det.
Det var gammelt papir. Jeg troede, det ville gå fra hinanden.
Det gav mig en mærkelig fornemmelse.
- Stakkels mand. - Tjener, slog du dig?
- Det er jeg meget ked af. - Det er i orden. Det er bare lidt vand.
Det må madame meget undskylde.
Hej, Danny.
Du er lige gået glip af første løb på Green Meadows.
Godolphin som vinder ...
900 dollars ...
De er i startbåsene. Der er kaninen, og de er på vej ...
Forbi tribunen ser vi Pilsen forrest, Hello Baby på andenpladsen -
- Rainy Weather på tredjepladsen og Daddy Dumpling ...
Ved første sving er det Pilsen, Rainy Weather på andenpladsen -
- Hello Baby og Daddy Dumpling.
- Er det din satsning? - Hvad tror du, jeg står her for?
Rainy Weather og Hello Baby sakker bagud ...
- Jeg håber, du ved, hvad du gør. - Det skal du ikke bekymre dig om.
Jeg er straks tilbage.
- Mr Seymour, se her engang. -"Godolphin vinder." Hvem er fjolset?
- Danny Oley. Er det okay? - Hans penge er så gode som andres.
- Hvilken pris vil du give ham? - Hvad som helst.
Til en gammel kunde som Danny, så lad os bare sige 50 til 1.
I opløbet er det Daddy Dumpling, Aunt Pavla på andenpladsen -
- Pilsen på tredjepladsen, Dandy Andy på fjerdepladsen ...
Okay, Danny.
Først i mål er Snow Queen, så Aunt Pavla og Daddy Dumpling ...
Winsome Lass som vinder i andet.
- Hvad er der galt? - Du har lige satset.
Er der noget galt med dig? Her er min satsning. 50 på Winsome Lass.
Du har lige satset 900 dollars på Godolphin som vinder af stafetten.
Hvabehar? Det var det sidste, jeg ville vædde på.
Hvis vi springer terminologien over og kommer til sagen -
- vil jeg mene, at hvis du ignorerer ham, så skal han nok forsvinde.
Jeg må altså sige, at han ikke er så nem at ignorere.
Prøv nu ad. Jeg ved, du kan.
Ved du hvad? Som jeg sidder her med dig, er jeg ved at tro, du har ret.
- Jeg skal nok prøve ad. - Bravo! Bare sig:
-"Farvel, Sortskæg. Lad mig være." -"Farvel, Sortskæg. Lad mig være."
Det kan jeg lide, men skulle det ikke virke, må jeg så ringe til dig?
Du giver mig en følelse af tryghed.
Det må du da. Som komitéformand må man gøre sit arbejde ordentligt.
Åh, nej.
- Beklager det med isen, madame. - Det er helt i orden.
- Men jeg springer desserten over. - Hvis vi bare kunne få regningen.
- Behold byttepengene. - Tak.
Skal vi gå?
- Undskyld mig ... Farvel. - Tak for i aften, madame.
- Farvel. - Tak.
- Tak for i aften ... - Farvel.
Goddag, mine damer og herrer. Velkommen til sportsprogrammet.
Vi sender fra Broxton -
- som er kendt for Broxtons Stafetløb.
Som I ved, har vi fire collegehold repræsenteret.
Tre af dem er iblandt de bedste i landet.
Det fjerde hold Godolphin fra den anden side af floden ...
I gamle dage var Godolphin med fremme ...
Men de gode gamle dage lader til at være forbi.
I skal se på turneringen som en forberedelse på livet.
Nogle af jer dimitterer snart.
I vil opdage, at verden er fuld af problemer, frustrationer og ...
... og strid. I vil ikke finde et bedre sted at forberede jer på verden -
- end på dette atletikhold.
Så er det tid.
Men I skal vide, at uanset hvad der sker, så er I alle mestre.
Lad os komme af sted!
Undskyld ...
Jo Anne, det er flinkt af dig at komme. Vi har brug for opbakning.
Jeg ønsker jer held og lykke, men det er ikke derfor, jeg er her.
Du husker nok, at jeg i går aftes lagde 900 dollars i min taske -
- og da jeg åbnede den i morges, fandt jeg den her i stedet for.
"900 dollars på Godolphin." Tak for tilliden, men det var uklogt.
Mr Walker. For det første vædder jeg ikke. For det andet, hvis jeg gjorde -
- så ville jeg ikke bruge andre folks penge på det.
- Hvordan er det så sket? - Du var den eneste, der vidste det.
Så er det den rådne pirat. Tænk, at han stjæler penge fra gamle damer.
- Nogen har taget dem. - Nu kan jeg huske det. Din taske ...
- Du tror vel ikke, det er mig? - Jeg kan da ikke tro andet.
Det er jo præcis, hvad der er sket. Sagde du ikke, du troede på piraten?
Ikke for 900 dollars!
Jeg tror på ham som et metafysisk billede, ikke som et tyvagtigt fjog.
- Det er lige, hvad han er. - Vi begynder nu, træner.
Jeg kommer nu.
Mr Walker. Jeg forstår udmærket, at dine motiver var gode -
- selv om dit ræsonnement var komplet idiotisk.
Du ser underligt på mig. Er der noget galt?
- Du tog de penge. - Penge? Penge ...
Småbeløbet, som jeg fjernede fra din bogorms taske.
- Hvorfor skulle det oprøre dig? - Fordi det er krodamernes penge!
Du ved lige så godt som jeg, at der nu er et stykke papir -
- som vil gøre de gamle damer rige. 50 gange pengene!
Jeg kan ikke stole på nogen. Jeg klarer det selv.
Hvordan vil du gøre det?
Ved at skaffe en sejr i turneringen, som finder sted lige nu.
- Jeg har ... Giv mig den polérvæske. - Det ville jeg ikke gøre!
- Prøver du at slå dig selv ihjel? - Det er lidt sent at gøre noget ved.
Nu skal vi to have noget på det rene.
Du holder grabberne væk fra mine drenge, forstået?
Jeg ved ikke, hvad du prøver på, men du får ikke lov.
Mit hold vinder måske ikke, men uanset hvad, så gør de det ærligt.
Kom nu, træner. Vi har allerede tabt to discipliner.
Hold dig væk! Er du med?
"Kom nu, træner. Vi har allerede tabt to discipliner."
Endnu en bønnespire.
Gør, som du vil, din hvalp.
Du får ingen hjælp af mig. Du vil komme kravlende, vil du.
Du får støvlen at smage.
Og jeg moser din mule ned i skidtet.
Jeg gør det.
Det går, som jeg havde forudset. Broxton har vundet indtil videre -
- med Tidewater og State efter. Godolphin har ikke fået nogen point.
Det kommer de nok heller ikke til.
Diskoskast ... L.J. Sewell fra Broxton kaster først.
Det er ny rekord!
Sewell fra Broxton har kastet 64 meter og 28 centimeter.
Husk at give slip på den, når du har drejet om dig selv to gange.
Bagwell fra Godolphin er klar.
Jeg gruer ved det her.
Slip diskossen!
Bagwell fejler ...
Det går mig på, at du tager, hvad mine footballdrenge har tjent ind -
- og bruger pengene på det elendige hold!
- Undskyld mig. - Må jeg ikke snart blive fri?
- Mr Seymour, kan jeg tale med dig? - Til hver en tid. Af sted med jer.
- Hvad kan jeg gøre for dig? - I går aftes ...
900 dollars, som tilhørte sørøvernes døtre, blev satset på Godolphin.
Så du stod bag.
Jeg tænkte på, om du vil være flink at give os pengene tilbage.
Lektor, du ved, jeg er en principfast mand.
Mit princip har altid været, at et væddemål er et væddemål.
Se de stakkels gamle damer. De har ikke noget andet sted at flytte hen.
Jeg har tænkt på de kære damer.
De bor på kroen med al den træk og slider hårdt.
De lever fra hånden til munden, og det hele flyder på deres ejendom.
- Ved de om det her? - Nej, jeg ville ikke gøre det værre.
- Så du vil ikke give pengene tilbage? - Hvad tager du mig for, skat?
Lektor, pas hellere på den her. Den kan blive meget værd en dag.
Jeg kender din slags.
Klar til 1600-meter-løbet.
Mine tipoldebørn.
Splitte mine bramsejl!
Nu er det tid til handling!
Gamle damer, Sortskæg er på vej.
Op med sørøverflaget!
Lad os se stillingen.
1600-meter-løbet er i anden runde. Broxton fører i øjeblikket.
Shockley fra Godolphin gør klar til højdespring.
- Hvad var det? - En usædvanlig stil.
- Shockley har klaret 2, 11 meter! - Vores Shockley?
Den er sat op til 2, 13 meter!
Shockley fra Godolphin springer.
Shockley klarer 2, 13 meter!
- Hvor har du fundet ham henne? - Man ved aldrig.
Det beviser bare, at man aldrig kan være sikker ... Et øjeblik.
Nu er det sidste omgang i 1600-meter-løbet.
Gå væk!
- Kom væk fra banen! - Du må ikke løbe her!
Kom tilbage!
Jeg behøver ikke briller, men det så ud, som om de løb baglæns.
Det gør de!
Vær med til folkedansen. Det vil hjælpe på dit slappe humør.
Kan du så komme væk fra banen. Lige nu!
Han gør det bedre som heppekorspige end som træner.
Chulay fra Godolphin er klar til spydkast.
Hvor tror du, at du skal hen?
214 meter og 38 centimeter ...
Wilkins fra Broxton er første kuglestøder.
Hvorfor vil du nedlægge protest? I har vundet de sidste tre discipliner.
Det var ikke os, det var ...
- Se. Nu er han i gang igen ... - Okay, jeg kigger.
Wilkins er lidt ude af form i aften.
1, 80 meter ...
- Så du det? - Okay, han kiksede én.
Hvad er problemet?
Nu er Gudger Larkin fra Godolphin klar.
Det er ikke det store ...
Den kan umuligt komme denne vej.
22 meter og 2 centimeter. Det er ny rekord for Larkin.
Undskyld, men jeg skal tale med nogle gamle damer om et væddemål.
-"Godolphin som vinder." Er du gal? - Ikke endnu. Men natten er ung.
Mr Seymour!
Hold nu op med det sludder. Vi er også under pres!
Højden er sat til 5, 31 meter. Første springer er fra Broxton.
- Jeg vidste, han ville gå for vidt. - Fang ham!
Forstyrrer du én gang til, bliver du smidt ud. Er det forstået?
5, 31 meter i stangspring ...
- Kom så, Godolphin! - Så spændt er du ikke til football.
Skal jeg sige dig noget? Kom så, Godolphin! Jeg hader football!
Kom så, Godolphin! Jeg har altid hadet football! Kom så!
- Hvad synes du så om mig nu? - Det kunne jeg blive hængt for.
Sagde jeg ikke, du skulle holde dig væk?
Du er den værste undskyldning for et menneske, jeg har mødt!
- Jeg troede, jeg hjalp dig. - Hjalp! Hvor latterligt!
Sagde du ikke, at hjalp jeg de gamle damer, så ville jeg blive frelst?
- Du har slet ikke hjulpet nogen! - Har jeg ikke?
Nu ved jeg, hvor svært det er at gøre en god gerning i denne usle verden.
Bare forsvind ud af mit liv. Du er ikke til andet end besvær.
Nu forstår jeg, hvorfor dit blotte navn gav folk myrekryb.
Jeg vil finde et sted, hvor jeg kan hvile mig.
- Så lader jeg dig være i fred. - Det lyder godt!
- Forsvind nu bare. - Jeg vil forsvinde.
Din skinhellige skiderik!
Skyd mig i sænk, hvis jeg så meget som rører en finger for dig igen.
Hellere en evig vinter i limbo -
- end et sekund til i dit tåbelige selskab.
- Så er det sagt. - Nu er det tid til stafetten.
Undskyld, det var jeg nødt til. Skurken vil lokke mig i fordærv.
- Men jeg står ved mine principper. - Ja, træner. Det er vigtigt.
Nemlig!
Godolphin College, som længe har været lilleper, har endelig rejst sig.
Træner Walker er dagens mand. Hans kreative teknikker -
- har fået det inspirerede hold op på en delt førsteplads -
- sammen med Broxton før aftenens sidste disciplin.
Hvordan vil det gå Godolphin mod Broxtons mægtige stafethold?
Mine herrer, på pladserne.
Færdige ...
Kom så, Broxton! Løb, knægt!
Efter første omgang ligger tre hold forrest.
Broxton ligger først, så Tidewater og State.
Der har vi så Godolphin som rosinen i pølseenden.
- Slap nu af, træner. - Jeg skulle ikke have råbt af ham.
Hvad ved en dum pirat om principper?
Men det ved jeg. Jeg skal se mig selv i spejlet hver dag.
Man skal kunne leve med sig selv, så jeg er principfast.
Turneringen er næsten slut. I midten af anden omgang -
- fører Broxton med en halv omgang over Godolphin.
- Vinder vi noget for en fjerdeplads? - Desværre ikke.
Kan I se de rare, gamle damer deroppe?
Jeg vil få dem blive smidt ud af deres hjem.
Det kalder jeg principper!
Broxton ligger forrest, så Tidewater, State og Godolphin.
Hvem siger, man ikke kan vinde alt? Nu skrider vi herfra.
De fyre vil bare ruffe så meget til sig, som de kan.
Jeg kan stoppe dem, men vil ikke indblandes.
Lig ikke bare dér, dit hjerteløse kryb!
Ja, dig! Gør noget!
Jeg ved, du kan høre mig. Tænk på dem!
Vil du ikke engang hjælpe dit eget kød og blod på grund af mine principper?
Du må afslutte dét, du er begyndt på!
Kom nu i gang!
Jeg kvæler ham ... Skynd dig!
Før sidste omgang fører Broxtons Dewey, som giver depechen til ...
Nej, han har den stadig!
Broxtons ankermand løber sidste omgang med ... en hotdog.
Tidewater skifter mand.
State skifter mand, og jeg tror bestemt ...
States ankermand har en flaske ...
Godolphin, som lå en halv omgang efter, skal nu til at skifte mand.
Kom så, Godolphin!
Perfekt skifte! Gudger Larkin er den eneste i sidste omgang -
- som har udført et korrekt skifte!
Han møder sine modstandere, som skal hente deres depecher.
De er stødt ind i hinanden i skiftezonen.
Dewey fra State har taget Broxtons depeche.
Nej, det var hotdoggen. Carver fra Broxton har nu to depecher ...
Nej, Wilson fra Tidewater tager den ene!
Tag jer sammen!
Gudger Larkin har udnyttet tumulten og fører nu med en tredjedel.
Løb efter ham!
Kom nu!
Gudger Larkin fører stadig, men de andre er lige i hælene på ham!
Stands ham!
Ikke sådan, kødhoved.
Kom så, Godolphin!
Op med dig!
Aftenens sidste disciplin blev vundet af Godolphins stafethold.
Forsvind, I gamle flagermus!
Steve, vi har vundet! Vi har vundet 45.000 dollars!
- Teknisk set, ja. Men ... - Godt gået!
- Jeg må sige ... - Sig ikke noget. Resultatet siger alt!
Hvordan kan vi dog takke dig?
Pas nu lidt på, d'damer. I skal være gode ved ham.
Mr Ainsworth fra banken kommer. Så kan du give ham pengene.
Til midnat får mr Walker æren af at brænde pantebrevet.
- Han har hjulpet os så meget. - Hvor er mr Walker?
Jeg tror, han er på sit værelse. Er der noget galt?
Hvorfor tage af sted? Holdet er glade, pengene er vundet, din pige er glad.
De gamle damer kan klare sig nu. Jeg begriber det ikke.
- Overanstreng dig endelig ikke. - Pantebrevet går op i flammer.
Så der er en god chance for, at min forbandelse bliver brudt.
Så kan du slå dig til ro og leve et roligt, om end kedeligt liv -
- uden mig.
Tror du, at jeg kan blive her efter det, der er sket?
Hvad bliver det næste?
Nej, jeg må tage afsked og begynde forfra et nyt sted.
- Hvor jeg kan være hæderlig. - Det vil ikke gøre mig noget.
Men jeg synes, det er for tidligt for dig at stryge flaget!
Stryge ... Kom ind!
- Hej. - Hvor er du på vej hen?
Du kan ikke lade os i stikken efter alt det, der er sket.
- Du fik jo dine penge tilbage. - Nej, Silky nægter at betale.
- Hvad siger du? - Han grinede bare ad mig.
Han vil smide krodamerne ud i morgen tidlig.
Under normale omstændigheder er jeg en fredelig og elskværdig person.
- Ved du, hvad jeg tror? - Kan jeg foreslå ...?
Klap i! Begge to!
- Hvilke begge to? - Jeg er træt af at få dårlige råd!
Jeg vil opsøge den skurk -
- og vride pengene ud af halsen på ham!
Du kan ikke gå i din tilstand!
Du hallucinerer igen. Du kan ikke slås mod Silky!
Hun har ret. Det kræver styrke!
Styrke? Sid du bare her og tænk over din egen!
- Jeg har en opgave at udføre! - Kan jeg tage med?
Nu må det være nok. Denne gang er det mig, der bestemmer.
Jeg tjener gerne under Dem, sir.
- Mener du det? - Det har du mit ord på.
Fint, kammerat, så sejler vi. Gør entredivisionen klar!
- Javel, admiral. - Vi kan få brug for huggerten.
- Den ligger på sengen. - Steve, du er flippet helt ud.
Slå til klart skib! Trommehvirvel!
Steve!
Vent! Du får ikke lov til at tage alene af sted!
Én gang til! Syng til! Ikke mumle.
Steve, vent!
- Er det nu dig igen? - Vi vil se mr Seymour.
Nu siger jeg det én gang for alle. Mr Seymour vil ikke se ...
Kom.
Et øjeblik.
Hvad kan jeg hjælpe med?
Vi skal hente pengene, du skylder.
Pengene, jeg skylder hende? Det kan du ikke mene.
Du har bare at betale, ellers ...
Ellers hvad, mr Walker?
Ellers må vi tage boksehandskerne på. Hvad siger du så?
Mr Walker, jeg må sige, at jeg beundrer din stil.
Jeg vil ikke give en fyr bank, som er byens helt i aften.
Det er ikke godt for mit image.
Her er de 900 dollars, som du satsede.
Nej, du ved udmærket, at vi skal have det fulde beløb.
Nu taler jeg lige ud af posen.
Hvis jeg giver dig pengene, så giver du dem til de gamle damer.
Så de kan betale banken, og så går min drøm op i røg.
Jeg har altid villet drive et flot kasino.
Beklager, men du får ingen penge.
Men vi har et roulettehjul her.
Tag de 900 dollars og vind lidt ærligt tjente penge.
Så lover jeg dig, at du sover bedre om natten.
Mr Seymour, betal hele gælden nu, ellers smadrer jeg bulen.
- Virkelig? - Du har præcis 15 sekunder før ...
- Hvad? - Lad pigen prøve lykken.
Hvad siger du?
Hvad nu, hvis hun taber?
Er du sikker på, det er en god idé?
- Vi tager pengene. - Aldrig!
- Det er et fint forslag. - Jeg forstår dig ikke.
Det ene øjeblik er du en ridder, det næste ...
- Vi begår alle fejl. - Man skal kende sin besøgstid.
Nu kan I spille i lokalet, hvor kun vores bedste gæster har adgang.
- Jeg ved ikke, hvordan man spiller. - Så er det på tide, du lærer det.
Harry, det her er mine venner. Behandl dem godt.
Held og lykke.
Jetoner for 900 dollars, tak.
Bare rolig. Lad mig klare det her.
- Jeg tager jetonerne. - De gule er 1 dollar værd.
De røde er fem.
De blå er 25, og de hvide 100.
- Har I ikke 50 cent-jetoner? - Ikke her i lokalet.
Vi har kun 28 minutter.
- 29 er et godt nummer. - Sats alt. Vi har travlt.
- Vil du have, jeg taber pengene? - Så er der lukket.
Nummer 31.
Det er ikke mit ...
- Hvor rart! - Lad indsatsen stå.
- Nej, sats på ét nummer! - Jeg gør det på min måde.
Så er der lukket.
Nummer 32.
Vi har 36 dollars på nummer 32 ...
Jeg vandt! Jeg sagde jo, jeg var god! Betal nu!
God aften.
- Hvad foregår der? - Aner det ikke.
Det går fint. Nu satser vi alt på ...
- Hold op! Har du spillet før? - Nej, men ...
- Lad mig spille, for jeg har et system. - Hvilket system?
- Kvindelig intuition. - Vi satser alt på ét nummer.
- Tiden er ved at løbe ud! - Drej hjulet.
Hold øje med brættet. Hold øje uanset hvad.
En gevinst til, så er den hjemme.
Nu lader vi indsatsen stå.
- Nu er det nok. Snyd. - Gerne.
- Drej hjulet, tak. - Ja, ma'am.
Indsatsen står på nummer 20.
Nummer 15. Det beklager jeg meget, ma'am.
Det her er et dumt spil.
- Noget må være gået galt. - Ja, vi tabte næsten alt.
Ingen panik. Vi kan stadig spille.
Gemene fusker.
Nu satser vi alle de jetoner, vi har.
Hvis vi satser alle jetoner på ét nummer, og vi rammer det -
- så er vi med igen.
- Spørgsmålet er bare ... - ... om det bliver det nummer.
Det skal nok gå. Vi satser alt på nummer 11.
- Men det er jo alt, vi har! - Så er der lukket. Alt på nummer 11.
Slap af.
Vi vandt!
- Nu har vi nok. - Er du tosset? Vi vinder jo!
Vi kan købe varme frakker til krodamerne. Biler og ponyer!
Vi skal skynde os. Kom nu, betal!
- Kom så! - Værsgo, sir ...
... 36.000 ... 37.000 ... 38.000 ...
Det er nok. Vi og sørøvernes døtre siger tak.
Der er mere ...
Ikke endnu. Gulvtæppet er nyt.
- I har været heldige. - Vi klager ikke.
Må jeg se? Vær nu flink.
Det må jeg nok sige.
Det glæder mig. Så var det en god idé at tage Silkys råd, ikke sandt?
- Nu er mit råd at give mig pengene. - Glem det!
Man skal ikke gå rundt med så mange penge på sig.
Det her er et meget farligt område.
Kom så med tasken!
Jeg har været yderst tålmodig med jer og meget civiliseret.
- Okay, drenge. - Stil dig derover, Jo Anne.
Frem med pistolerne.
Okay, drenge. Hvordan vil I have det?
Du missede!
Rejs jer op og tag ham!
Nu er det mr Seymours tur.
- Steve! - Tag hans pistol!
Skyd ham! Skyd ham!
- Jeg skød ham. - Sigt ikke denne vej.
Alle på land!
Steve!
Ikke dårligt, kammerat.
- Der er en båd hernede! - Jeg bliver her lidt og rydder op.
Ikke mere fjolleri. Få fat i ham for enhver pris!
- Ved du, hvem vi slås imod? - Jeg er bange for, hvad det er.
Vinder vi, mr Seymour?
- Hvem dér? - Mig, fjols.
- Det er i nærheden. - Det skræmmer ikke mig ...
Stop ham!
- Må vi ikke nok få lidt mere tid? - Jeg beklager.
Men jeg er altid korrekt. Ifølge vilkårene i kontrakten -
- skal I betale før midnat i dag.
Der er 11 sekunder tilbage.
Otte ... syv ...
... seks ...
Tak, mr Ainsworth. Det var rart at gøre forretninger med Dem.
Mr Walker, dette øjeblik har de fleste af os ventet på -
- i hele vores liv. Vil du være så venlig at brænde pantebrevet?
Miss Stowecroft, den ære tilkommer ikke mig.
Her kommer ham, I skal takke.
Godt at se dig, kammerat. Mine damer, gentag venligst efter mig:
Også dig.
Kree, kruh ...
... vergo, gebba ...
... kalto, kree!
- Her har I jeres sande velgører. - Kaptajn Sortskæg!
Det er mig en ære, frue.
Mine damer, jeres gæstfrihed har rørt mig dybt.
Selv om det strider imod min natur at være galant -
- må jeg tilstå, at jeg aldrig tidligere har bevidnet en så rar forsamling -
- som har gjort mig mere rørt.
Jeg takker for jeres agtelse.
Men I aner ikke, hvordan det er for en som mig -
- at have måttet være tavs, ikke at have haft nogen at tale med -
- i 200 forbandede og støvede år.
Men nu høres min røst endnu en gang, og det takker jeg jer for.
Men det er ikke mit ønske -
- da jeg som person er yderst generøs -
- selv at tage løvens part af æren.
Nej, slet ikke.
Denne ungersvend ...
Min gode ven havde en finger med i spillet -
- så katastrofen blev undgået.
- Jeg ... - Ikke nu, sønnike.
Vore hjerter kan ikke klare mere.
Må jeg bede om det vederstyggelige dokument?
Aldetha ...
Tiden er inde. Nu vil jeg drage af sted -
- til fjerne og forhåbentlig gæstfrie strande.
Jeg vil bede jer bide mærke i følgende:
Jeg, kaptajn Edward Teach -
- med kælenavnet -
- Sortskæg -
- var ikke helt igennem ond.
Tag dig godt af knægten. Han har brug for hjælp.
- Farvel, kammerat. - Farvel, kaptajn.
Vi vil ikke mødes igen.
Tag dig i agt for alt kvindfolk.
Del dette iblandt jer, mine skønne damer!
Ved du hvad? Jeg vil komme til at savne den gamle skurk.
Ved du hvad? Jeg elskede dig, selv da jeg troede, du var tosset.
Se!
Det er godt at se dig igen, kaptajn.
Hvor har du været henne? Du ser ud til at være i fin form.
I lade svabere! Kom i sving!
Let anker og hejs storskødet!
Tjept skal det gå, ellers sprætter jeg maven op på jer -
- og spiser jer til middag!
Tekstet af Jens Bom